Easy Rider
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske filmer
Easy Rider er en amerikansk spillefilm fra 1969 i regi av Dennis Hopper, etter et manus av Hopper, Peter Fonda og Terry Southern.
Filmen skildrer to hippier, spilt av manusforfatterne Hopper og Fonda selv, på motorsykkelreise gjennom USA. Jack Nicholson spiller den alkoholiserte advokaten som blir med dem. Filmens foto er ved Laszlo Kovacs, mens blant annet Steppenwolf og The Byrds bidro til filmmusikken.Easy Rider har i dag kultstatus som et tidsbilde fra 1960-årene, og er et at de viktigste eksemplene på datidens motkultur. Les mer i Store norske leksikon Film i USA